CELEX: 32021D1744
Language: bg
Date: 2021-09-28 00:00:00
Title: Решение (ЕС) 2021/1744 на Съвета от 28 септември 2021 година за определяне на позицията, която трябва да се заеме от името на Европейския съюз на 15-ата сесия на Общото събрание на Междуправителствената организация за международни железопътни превози (OTIF)

4.10.2021   
               
               
                  BG
               
               
                  Официален вестник на Европейския съюз
               
               
                  L 351/1
               
            
         РЕШЕНИЕ (ЕС) 2021/1744 НА СЪВЕТА
         от 28 септември 2021 година
         за определяне на позицията, която трябва да се заеме от името на Европейския съюз на 15-ата сесия на Общото събрание на Междуправителствената организация за международни железопътни превози (OTIF)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 91, във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Съюзът се присъедини към Конвенцията за международни железопътни превози от 9 май 1980 г., изменена с Протокола от Вилнюс от 3 юни 1999 г. (COTIF), съгласно Решение 2013/103/ЕС на Съвета (1).
                  
               
                     (2)
                  
                  
                     Общото събрание на OTIF (наричано по-надолу „Общото събрание“) бе създадено в съответствие с член 13, § 1, буква а) от COTIF.
                  
               
                     (3)
                  
                  
                     Съюзът участва в Общото събрание в съответствие с COTIF, Процедурния правилник на Общото събрание и Споразумението за присъединяване на Съюза към COTIF.
                  
               
                     (4)
                  
                  
                     Очаква се на своята 15-а сесия, която трябва да се проведе от 28 до 29 септември 2021 г., Общото събрание да вземе решения относно: изготвянето на дългосрочна стратегия за OTIF; предложение за регламент относно избора и условията на работа на Генералния секретар; предложение за сливане на дейностите на ad hoc комисията по сътрудничество и на работната група от правни експерти в единна ad hoc комисия по правни въпроси и международно сътрудничество; предложение за решение относно мониторинга и оценката на правните инструменти на OTIF; както и предложения за изменение на Процедурния правилник на Общото събрание.
                  
               
                     (5)
                  
                  
                     Очаква се също така по време на тази сесия Общото събрание да определи позицията на OTIF във връзка с инициативата на Икономическата комисия за Европа на Организацията на обединените нации (ИКЕ на ООН) за единно законодателство за железниците, по-специално по отношение на два алтернативни подхода за уеднаквяване на законодателството за железниците на световно равнище.
                  
               
                     (6)
                  
                  
                     Целесъобразно е да бъде определена позицията, която трябва да се заеме от името на Съюза по време на 15-ото Общо събрание на OTIF, тъй като Съюзът е член на OTIF и решенията, които ще бъдат взети от Общото събрание, оказват въздействие върху функционирането и върху стратегията за развитие на организацията.
                  
               
                     (7)
                  
                  
                     На 15-ото Общо събрание ще бъде разисквано приемането на правно обвързващ инструмент, който да регламентира избора и условията на работа на Генералния секретар, като един от органите на OTIF, посочени в член 13 от COTIF. Новият инструмент би осигурил всеобхватна рамка, която да обхваща всички основни аспекти по този въпрос (принципи за провеждане на избора, квалификационни критерии, покана за представяне на кандидатури, подаване и разглеждане на кандидатурите, прозрачност, гласуване, условия на работа и т.н.).
                  
               
                     (8)
                  
                  
                     Що се отнася до стратегическото развитие на OTIF, Генералният секретар предлага да се продължи и засили обсъждането на проект на предложение за дългосрочна стратегия за OTIF след консултациите, организирани в началото на 2021 г. След това ще бъде представен преработен проект на предложение, който да бъде разгледан и приет от Общото събрание на следващата му редовна сесия. Очаква се Общото събрание да възложи на Генералния секретар да предприеме необходимите действия за тази цел.
                  
               
                     (9)
                  
                  
                     Общото събрание ще разгледа възможността за сливане на дейностите на ad hoc комисията по сътрудничество и на работната група от правни експерти в единна ad hoc комисия по правни въпроси и международно сътрудничество. Взема се под внимание, че институционалната рамка на OTIF е определена в раздел III от COTIF. Съгласно член 13, § 2 от COTIF Общото събрание може да вземе решение за временно създаване на други комисии за изпълнението на специфични задачи. Следователно предложението на Генералния секретар за временно създаване на ad hoc комисия по правни въпроси и международно сътрудничество трябва да се разгледа в съществуващата институционална рамка на OTIF.
                  
               
                     (10)
                  
                  
                     С цел по-добър мониторинг на прилагането на COTIF и подобряване на нейното прилагане се очаква Общото събрание да приеме вътрешно решение относно мониторинга и оценката на правната рамка на COTIF. С предложеното решение се привежда в действие задачата на OTIF, определена в член 2, § 1, буква д) от COTIF, да следи за прилагането на всички правила и препоръки (правни инструменти), приети в рамките на организацията. За тази цел с проекта на решение се определят специфични изисквания към Генералния секретар на OTIF и към членовете на OTIF, по-специално: Генералният секретар системно ще извършва мониторинг и оценка на прилагането на COTIF; органите на OTIF ще имат право да започват мониторинг и оценка на прилагането на даден правен инструмент съобразно своята компетентност или посочените в инструмента специфични разпоредби; Генералният секретар ще може да инициира мониторинг и оценка на всеки правен инструмент; членовете на OTIF ще си сътрудничат с Генералния секретар и ще предоставят цялата необходима информация за целите на мониторинга и оценката на правните инструменти.
                  
               
                     (11)
                  
                  
                     Общото събрание също така ще разгледа и приеме позиция по отношение на последните промени в инициативата на ИКЕ на ООН относно единно законодателство за железниците. По-специално Общото събрание може да изрази подкрепата си за изготвяне и приемане на свързващо законодателство с цел улесняване на международните железопътни товарни превози между Европа и Азия, при условие че това свързващо законодателство не противоречи на правилата на COTIF. Посочената позиция ще бъде представена на 74-ото заседание през ноември 2021 г. на Работната група по въпросите на железопътния транспорт на ИКЕ на ООН, която е постоянният орган, компетентен да взема решения за следващите стъпки в рамките на инициативата относно единно законодателство за железниците.
                  
               
                     (12)
                  
                  
                     На своята 15-а сесия Общото събрание ще вземе решение и за промяна на своя процедурен правилник. Ще бъде приета консолидирана версия на процедурния правилник, която следва да влезе в сила на първия ден след сесията.
                  
               
                     (13)
                  
                  
                     Предложените решения са в съответствие с правото и стратегическите цели на Съюза и поради това следва да бъдат подкрепени от него.
                  
               
                     (14)
                  
                  
                     В съответствие с приложение III към Решение 2013/103/ЕС подготовката на заседанията на OTIF обхваща и координацията на място. По тази причина по време на координацията на място може да бъдат договаряни незначителни промени в настоящата позиция на Съюза, без да е необходимо допълнително решение на Съвета, по-специално за да може да се реагира на предложения и промени, които не са били взети предвид към момента на настоящото решение,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза на 15-ото Общо събрание на Междуправителствената организация за международни железопътни превози (OTIF), е определена в приложението.
            Представителите на Съюза в Общото събрание могат да приемат малки промени в позицията, определена в приложението, без допълнително решение на Съвета.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 28 септември 2021 година.
            
               
                  За Съвета
               
               
                  Председател
               
               S. KUSTEC
            
         
         
            (1)  Решение 2013/103/ЕС на Съвета от 16 юни 2011 г. за подписване и сключване на Споразумение между Европейския съюз и Междуправителствената организация за международни железопътни превози за присъединяване на Европейския съюз към Конвенцията за международни железопътни превози (COTIF) от 9 май 1980 г., изменена с Протокола от Вилнюс от 3 юни 1999 г. (OВ L 51, 23.2.2013 г., стр. 1).
      
      
         
            ПРИЛОЖЕНИЕ
            1.   Въведение
            
            15-ото Общо събрание на Междуправителствената организация за международни железопътни превози (OTIF) трябва да се проведе от 28 до 29 септември 2021 г. Документите за заседанието са на разположение на уебсайта на OTIF на следния адрес:
            http://extranet.otif.org/fr/?page_id=140
            2.   Позиция на Съюза по някои точки от дневния ред
            
            
               Точка 1 от дневния ред — Избор на председател и заместник-председател
            
            
                        Документ(и):
                     
                     
                        няма
                     
                  
                        Компетентност:
                     
                     
                        Съюз (споделена)
                     
                  
                        Упражняване на правата на глас:
                     
                     
                        държавите членки
                     
                  
                        Позиция:
                     
                     
                        няма
                     
                  
               Точка 2 от дневния ред — Приемане на дневния ред
            
            
                        Документ(и):
                     
                     
                        SG-21009-AG 15/2
                     
                  
                        Компетентност:
                     
                     
                        Съюз (споделена и изключителна), без да се засяга компетентността на държавите членки във връзка с точка 11 от дневния ред
                     
                  
                        Упражняване на правата на глас:
                     
                     
                        Съюз, без да се засяга компетентността на държавите членки във връзка с точка 11 от дневния ред
                     
                  
                        Позиция:
                     
                     
                        в подкрепа на приемането на проекта на дневен ред
                     
                  
               Точка 3 от дневния ред — Създаване на Комитета за проверка на пълномощията
            
            
                        Документ(и):
                     
                     
                        няма
                     
                  
                        Компетентност:
                     
                     
                        Съюз (споделена)
                     
                  
                        Упражняване на правата на глас:
                     
                     
                        държавите членки
                     
                  
                        Позиция:
                     
                     
                        няма
                     
                  
               Точка 4 от дневния ред — Организация на работата и учредяване на всякакви комисии, считани за необходими
            
            
                        Документ(и):
                     
                     
                        няма
                     
                  
                        Компетентност:
                     
                     
                        Съюз (споделена)
                     
                  
                        Упражняване на правата на глас:
                     
                     
                        държавите членки
                     
                  
                        Позиция:
                     
                     
                        няма
                     
                  
               Точка 5 от дневния ред — Състояние на Конвенцията и членство в OTIF
            
            
                        Документ(и):
                     
                     
                        SG-21010-AG15/5
                     
                  
                        Компетентност:
                     
                     
                        Съюз (споделена)
                     
                  
                        Упражняване на правата на глас:
                     
                     
                        не е приложимо
                     
                  
                        Позиция:
                     
                     
                        няма
                     
                  
               Точка 6 от дневния ред — Избор на Генерален секретар за периода от 1 януари 2022 г. до 31 декември 2024 г.
            
            
                        Документ(и):
                     
                     
                        с ограничено разпространение
                     
                  
                        Компетентност:
                     
                     
                        Съюз (споделена)
                     
                  
                        Упражняване на правата на глас:
                     
                     
                        държавите членки
                     
                  
                        Позиция:
                     
                     
                        няма
                     
                  
               Точка 7 от дневния ред — Дългосрочна стратегия за OTIF
            
            
                        Документ(и):
                     
                     
                        SG-21017-AG 15/7
                     
                  
                        Компетентност:
                     
                     
                        Съюз (споделена и изключителна)
                     
                  
                        Упражняване на правата на глас:
                     
                     
                        Съюз
                     
                  
                        Позиция:
                     
                     
                        Да се подкрепи инициативата на Генералния секретар за разработване на дългосрочна стратегия за OTIF.
                        Да се вземе под внимание докладът на Генералния секретар и да се прецени дали коментарите, предоставени от Съюза по време на процеса на консултации, са реално взети предвид.
                        Да се подкрепи предложението за решение на Общото събрание:
                        
                                    —
                                 
                                 
                                    да се възложи на Генералния секретар да изготви преработен проект на предложение за дългосрочна стратегия за OTIF, който следва да се основава на проекта, изпратен с циркулярно писмо SG-21001 (вж. приложение 1 към документ SG-21017-AG 15/7), и да се актуализира в съответствие с реакцията на Генералния секретар на обратната информация, получена по време на консултациите (част Г от документ SG-21017-AG 15/7), и с резултатите от дискусиите на 15-ото Общо събрание; както и
                                 
                              
                                    —
                                 
                                 
                                    да се възложи на Генералния секретар — съгласувано с органите на OTIF — да изготви дългосрочна стратегия за OTIF и да я представи за приемане на следващата редовна сесия на Общото събрание, планирана за есента на 2024 г.
                                 
                              Предвид по-нататъшните дискусии в рамките на OTIF по този въпрос Съюзът възнамерява да се стреми да гарантира, че дългосрочната стратегия за OTIF е в съответствие със стратегията на ЕС за свързване на Европа и Азия и съответните цели на политиката на ЕС в областта на железопътния транспорт, че определянето на дългосрочни стратегически цели за OTIF обхваща по подходящ начин целите на организацията и не води до добавяне на нови цели на OTIF или до тълкуване на съществуващите цели, предполагащо разширяване на компетентността на OTIF, че потенциалното въздействие на дългосрочната стратегия върху организацията и ресурсите на OTIF се оценява и документира като част от предложението за преработен проект на предложение, че след като бъде приета, стратегията се прилага предимно с използването на съществуващите инструменти и процедури, установени в COTIF (работна програма, бюджет, доклади за управлението, дейност на органите и т.н.).
                     
                  
                        Коментари:
                     
                     
                        Приносът на Съюза към консултациите, организирани относно проекта на предложение за дългосрочна стратегия за OTIF, бе представен на Секретариата на OTIF на 17.3.2021 г. и е възпроизведен в приложението към SG-21017-AG 15/7. Съюзът приветства инициативата, но сметна, че проектът на стратегия не е достатъчно добре разработен. Необходими са още анализи на контекста и обсъждане на експертно равнище. Отправната точка следва да бъде анализът на съществуващото положение при международните железопътни превози, включително картографирането на настоящите и нововъзникващите предизвикателства, както и разглеждането на съответните правни, икономически, екологични и технологични доказателства.
                     
                  
               Точка 8, буква a) от дневния ред — Доклад за дейността на ad hoc комисията по сътрудничество и на работната група от правни експерти
            
            
                        Документ(и):
                     
                     
                        SG-21018-AG 15/8.1
                     
                  
                        Компетентност:
                     
                     
                        Съюз (споделена и изключителна)
                     
                  
                        Упражняване на правата на глас:
                     
                     
                        Съюз
                     
                  
                        Позиция:
                     
                     
                        Да се вземе под внимание докладът за дейността на ad hoc комисията по сътрудничество и на работната група от правни експерти и да се признае значението на продължаването и оптимизирането на работата на тези два органа.
                        Да се подкрепи решението на Общото събрание за създаване на ad hoc комисия по правни въпроси и международно сътрудничество чрез сливане на ad hoc комисията по сътрудничество и работната група от правни експерти.
                        Да се одобри предложеният мандат на ad hoc комисията по правни въпроси и международно сътрудничество за първоначален срок от три години и да се възложи на Генералния секретар да представи заключенията и предложенията на ad hoc комисията по правни въпроси и международно сътрудничество на компетентните органи, посочени в член 13, § 1 от COTIF, за разглеждане или вземане на решение.
                     
                  
                        Коментари:
                     
                     
                        В доклада, представен от Генералния секретар, се посочва, че ad hoc комисията по сътрудничество и работната група от правни експерти са изпълнили ефективно своите мандати и са доказали своето значение в контекста на разработването на правото на OTIF и укрепването на международното сътрудничество. На своите 4-и заседания през април 2021 г. тези два органа постигнаха съгласие по съвместно предложение за реорганизация на работата си в бъдеще и за намаляване на административната тежест чрез създаването на единна комисия ad hoc.
                     
                  
               Точка 8, буква б) от дневния ред — Мониторинг и оценка на правните инструменти
            
            
                        Документ(и):
                     
                     
                        SG-21019-AG 15/8.2
                     
                  
                        Компетентност:
                     
                     
                        Съюз (споделена и изключителна)
                     
                  
                        Упражняване на правата на глас:
                     
                     
                        Съюз
                     
                  
                        Позиция:
                     
                     
                        Да се подкрепи приемането на проекта на решение относно мониторинга и оценката на правните инструменти.
                        Да се подкрепи одобряването на обяснителните бележки във връзка с проекта на решение относно мониторинга и оценката на правните инструменти.
                     
                  
                        Коментари:
                     
                     
                        С предложения проект на решение се определят необходимите правни разпоредби за организацията и прилагането на политиката за мониторинг и оценка на правните инструменти на OTIF (обхват, планиране и определяне на приоритети, сътрудничество, събиране на данни, оценка и последващи действия) в съответствие с целите на работната програма на OTIF.
                     
                  
               Точка 8, буква в) от дневния ред — Изменение на Процедурния правилник на Общото събрание що се отнася до участието и представителството (пълномощия)
            
            
                        Документ(и):
                     
                     
                        SG-21020-AG 15/8.3
                     
                  
                        Компетентност:
                     
                     
                        Съюз (споделена и изключителна)
                     
                  
                        Упражняване на правата на глас:
                     
                     
                        Съюз
                     
                  
                        Позиция:
                     
                     
                        Да се подкрепи приемането на измененията на членове 4—7 от Процедурния правилник на Общото събрание.
                        Да се подкрепи одобряването на обяснителните бележки относно членове 4—7 от Процедурния правилник на Общото събрание.
                     
                  
                        Коментари:
                     
                     
                        Работната група от правни експерти изготви предложения за изменение на разпоредбите на Процедурния правилник на Общото събрание относно пълномощията, с цел те да бъдат подобрени и изяснени.
                     
                  
               Точка 8, буква г) от дневния ред — Инициатива на ИКЕ на ООН относно единно законодателство за железниците
            
            
                        Документ(и):
                     
                     
                        SG-21021-AG 15/8.4
                     
                  
                        Компетентност:
                     
                     
                        Съюз (споделена и изключителна)
                     
                  
                        Упражняване на правата на глас:
                     
                     
                        държавите членки
                     
                  
                        Позиция:
                     
                     
                        Да се вземат под внимание докладът на Генералния секретар и заключенията на работната група от правни експерти относно възможните подходи за уеднаквяване на законодателството за железниците;
                        Да се приеме предложението за решение на Общото събрание:
                        
                                    —
                                 
                                 
                                    да се подкрепи изготвянето и приемането на свързващо законодателство между COTIF/CIM и SMGS с цел улесняване на международните железопътни товарни превози между Европа и Азия, при условие че това свързващо законодателство не противоречи на единните правила за товарителница CIM и SMGS;
                                 
                              
                                    —
                                 
                                 
                                    да се възложи на Генералния секретар да продължи да участва в работата на ИКЕ на ООН по проекта за уеднаквяване на законодателството за железниците, а на ad hoc комисията по правни въпроси и международно сътрудничество — да наблюдава проекта на ИКЕ на ООН за уеднаквяване на законодателството за железниците и при необходимост да предоставя становища;
                                 
                              Да се потвърди отново решението, взето на 13-а сесия на Общото събрание, с което се признава, че то трябва да вземе предварително решение по отношение на участието в подготовката на всеки нов текст относно международното законодателство за железниците, чието приложно поле и цели биха могли да противоречат на или частично да съвпадат с приложното поле на COTIF и целите на OTIF.
                     
                  
                        Коментари:
                     
                     
                        Предметът на обсъждането се отнася до хармонизирането и уеднаквяването на законодателството в областта на железопътния транспорт при международно движение в Евразия, които понастоящем се уреждат от два различни правни режима: 1) COTIF, която се управлява от OTIF, включително притурка B към нея „Единни правила за договора за международен железопътен превоз на стоки (единни правила за CIM)“; 2) Съглашението за международно железопътно сточно съобщение (SMGS), което се управлява от Организацията за сътрудничество на железниците (ОСЖД). Целта на инициативата на ИКЕ на ООН относно единно законодателство за железниците е да се разработи подход за уеднаквяване на законодателството в областта на железопътния транспорт с оглед подобряване на ефикасността и конкурентоспособността на железопътните услуги за превоз на товари между Европа и Азия. Експертите от държавите членки и от Комисията, които участваха в тази дейност в рамките на ИКЕ на ООН, се застъпиха за прагматичен и поетапен подход, като се започне като първа стъпка с евентуално приемане на „Конвенция за договор за превоз съгласно единно законодателство за железниците“, която би могла да съществува съвместно със съответните правила на OTIF и на ОСЖД. Такова свързващо законодателство между COTIF/CIM и SMGS би запълнило празнината в международните правила за международен превоз, когато нито единните правила за CIM, нито SMGS могат да бъдат приложени по отношение на цялото пътуване (движение между Европа и Азия).
                     
                  
               Точка 9 от дневния ред — Правила относно избора и условията на работа на Генералния секретар
            
            
                        Документ(и):
                     
                     
                        SG-21022-AG 15/9
                     
                  
                        Компетентност:
                     
                     
                        Съюз (споделена)
                     
                  
                        Упражняване на правата на глас:
                     
                     
                        държавите членки
                     
                  
                        Позиция:
                     
                     
                        Да се подкрепи приемането на проекта на регламент относно избора и условията на работа на Генералния секретар. По отношение на член 5, буква в) (Квалификационни критерии, езици): няма позиция на Съюза.
                        Да се подкрепи одобряването на обяснителните бележки относно проекта на регламент. Няма обаче позиция на Съюза по отношение на частите, свързани с член 5, буква в) от проекта на регламент.
                        Да се подкрепи приемането на измененията на членове 10 и 22 от Процедурния правилник на Общото събрание, както и одобряването на обяснителните бележки относно членове 10 и 22 от Процедурния правилник на Общото събрание, които се отнасят до избора и условията на работа на Генералния секретар. Няма обаче позиция на Съюза по отношение на член 5, буква в) от проекта на регламент.
                     
                  
                        Коментари:
                     
                     
                        За разлика от квалификационните критерии, прилагани преди това по отношение на кандидатите за длъжността Генерален секретар на OTIF (познания и на трите работни езика на OTIF със способност лесно и свободно да изготвя документи на един от работните езици), предложеният регламент поставя изрично акцента върху познанията на английски език. Освен това ще се изискват познания само на два от работните езици на OTIF.
                     
                  
               Точка 10 от дневния ред — Изменение на Процедурния правилник на Общото събрание
            
            
                        Документ(и):
                     
                     
                        SG-21024-AG 15/10
                     
                  
                        Компетентност:
                     
                     
                        Съюз (споделена и изключителна)
                     
                  
                        Упражняване на правата на глас:
                     
                     
                        Съюз
                     
                  
                        Позиция:
                     
                     
                        Да се подкрепи приемането на измененията на членове 4—7, 10, 22 и 28 от Процедурния правилник на Общото събрание и замяната на Процедурния правилник с консолидираната версия, съдържаща се в приложение 1 към SG-21024-AG 15/10.
                        Да се подкрепи одобряването на обяснителните бележки относно членове 4—7, 10 и 22 от Процедурния правилник на Общото събрание и замяната на обяснителните бележки с консолидираната версия, съдържаща се в приложение 2 към SG-21024-AG 15/10.
                     
                  
                        Коментари:
                     
                     
                        Както се посочва в точка 8, буква в) и точка 9 от дневния ред, Общото събрание ще вземе решение по предложенията за изменение на своя Процедурен правилник. Консолидирана версия на всички изменения следва да се представи за разглеждане и приемане от Общото събрание.
                     
                  
               Точка 11 от дневния ред — Бюджетна рамка
            
            
                        Документ(и):
                     
                     
                        с ограничено разпространение
                     
                  
                        Компетентност:
                     
                     
                        държавите членки
                     
                  
                        Упражняване на правата на глас:
                     
                     
                        държавите членки
                     
                  
                        Позиция:
                     
                     
                        няма
                     
                  
                        Коментари:
                     
                     
                        Съгласно член 4 от Споразумението за присъединяване на Съюза към COTIF „Съюзът не прави вноски в бюджета на OTIF и не взема участие в решенията относно този бюджет.“
                     
                  
               Точка 12 от дневния ред — Доклад за дейността на Административния комитет през периода между 1 октомври 2018 г. и 30 септември 2021 г.
            
            
                        Документ(и):
                     
                     
                        с ограничено разпространение
                     
                  
                        Компетентност:
                     
                     
                        Съюз (споделена)
                     
                  
                        Упражняване на правата на глас:
                     
                     
                        държавите членки
                     
                  
                        Позиция:
                     
                     
                        няма
                     
                  
               Точка 13 от дневния ред — Избор на Административния комитет за периода между 1 октомври 2021 г. и 30 септември 2024 г. (състав и председателство)
            
            
                        Документ(и):
                     
                     
                        с ограничено разпространение
                     
                  
                        Компетентност:
                     
                     
                        Съюз (споделена)
                     
                  
                        Упражняване на правата на глас:
                     
                     
                        държавите членки
                     
                  
                        Позиция:
                     
                     
                        няма
                     
                  
               Точка 18 от дневния ред — Приемане на решения, мандати, препоръки и други документи на Общото събрание (окончателен документ)
            
            
                        Документ(и):
                     
                     
                        с ограничено разпространение
                     
                  
                        Компетентност:
                     
                     
                        Съюз (споделена и изключителна), без да се засяга компетентността на държавите членки във връзка с точка 11 от дневния ред
                     
                  
                        Упражняване на правата на глас:
                     
                     
                        Съюз, без да се засяга компетентността на държавите членки във връзка с точка 11 от дневния ред
                     
                  
                        Позиция:
                     
                     
                        Съгласно посоченото в съответните точки от дневния ред.